Foto: FAH



BIVŠI SDP-ov ministar unutarnjih poslova Ranko Ostojić izabran je u petak u Hrvatskom saboru za predsjednika Odbora za unutarnju politku i nacionalnu sigurnost.



Za Ostojićev izbor glasovao je 81 zastupnik, pri čemu se oporbi priključio Most, a protiv su bili zastupnici Domoljubne koalicije.



Iako je prošlog petka Domoljubna koalicija poručivala da joj Ostojić nije prihvatljiv, jer je u komunikaciji u unutarstranačkim izborima u SDP-u "agresivan i nesiguran", u petak o njegovu imenovanju nije bilo nikakve rasprave.



Oporba je proteklih dana ustrajala da je Ostojić pravi izbor za to mjesto jer je profesionalac, a zakonsko je pravo najveće oporbene stranke da sama odluči tko će iz njenih redova voditi Odbor za unutarnju politiku.

Tekst se nastavlja ispod oglasa